Lucius Anicius Gallus
Lucius Anicius Gallus (natus saeculo 3 aut 2 a.C.n., mortuus post annum 154 a.C.n.) fuit rerum politicarum peritus Romanus saeculo II a.C.n. ineunte, novus homo, qui de rege Genthio triumphavit, annoque 160 consul meruit.

Cursus honorum 
Praetor peregrinus anno 168 in Bello Macedonico tertio in Illyria contra Genthium pugnavit, regis Persei socium; inter 30 dies Scodrae obsessum debellavit et cepit. Anno insequenti iussu Senatus quinquevir de Epiro et Illyrico iudicavit. Triumphus eius paullo post illum ab L. Aemilio Paullo actum anno 166 a.C.n. ineunte celebratum est. Anno 160 una cum Marco Cornelio Cethego consul erat. Anno 154 a.C.n. decemvir meruit ad res inter Prusiam II et Attalum II ordinandas.

Annus consulatus L. Anicii Galli famosus apud posteriores erat ob vinum Anicianum excellens hoc anno natum.

Fontes 
 Titus Livius, Ab Urbe condita  44.30-32; 45.26, 35, 43
 Polybius, Historiae 30.22/14 ( 615a); 33.12-13 (de legatione, sine nomine Anicii)

Bibliographia

Notae 

Senatores
Praetores
Gallus, Lucius
Participes bellorum Macedonicorum
Participes bellorum Illyricorum